Creativitate. Rolul fluxului in psihologia descoperirii si a inventarii - Mihaly Csikszentmihalyi
Dupa treizeci de ani de cercetari si zeci de interviuri luate unor personalitati remarcabile, Csikszentmihalyi ne ofera cea mai larga si mai clara perspectiva asupra creativitatii, impartasindu-ne totodata ideile pe care, daca le urmam, ne putem imbogati viata. \n Creativ, un adjectiv intre timp substantivizat (vorbim, de exemplu, despre creativii din publicitate), a capatat in societatea contemporana o aura de-a dreptul magica. Dar este acest termen omniprezent si fascinant folosit in mod adecvat? Creativitatea este lucrarea deja clasica a psihologului care a elaborat conceptul de flux si a studiat de-a lungul intregii cariere aplicatiile lui in viata de zi cu zi. Dupa 30 de ani de cercetari si zeci de interviuri luate unor personalitati remarcabile, Csikszentmihalyi ne ofera cea mai larga si mai clara perspectiva asupra acestui fenomen, impartasindu-ne totodata ideile care, daca le urmam, ne pot imbogati viata. Creativitatea, ne asigura el, nu tine doar de domeniul artistic si nu este neaparat un atribut al exceptionalitatii. De asemenea, exista, ca si in cazul altor aptitudini, aspecte paradoxale si, uneori, intunecate, deoarece puterea de creatie a fost mereu insotita de cea de distrugere, ca in cazul bombei atomice. In acest sens, cartea de fata este totodata marturia unui umanist care isi doreste ca omenirea sa incline balanta spre armonie, compasiune si fericire. \n \n O perspectiva fascinanta asupra trasaturilor oamenilor creativi, desprinsa din interviuri cu peste 90 de personalitati dintr-o mare varietate de domenii. - Kirkus Reviews \n Creativitate reprezinta incununarea a 30 de ani de eforturi sustinute. Fireste, exista o intreaga industrie inchinata acestui subiect, insa cartea de fata este singura in masura sa dea seama de complexitatea procesului creator. - Tom Butler-Bowdon \n Mintea originala si rodnica a lui Csikszentmihalyi ne-a oferit fascinantul concept de flux. - Michael Argyle \n Edificatoare atat pentru oamenii de stiinta, cat si pentru cititorii fara o pregatire de specialitate. - Library Journal \n Csikszentmihalyi combina intr-un mod remarcabil cercetarile din domeniul psihologiei si cel al spiritualitatii. - Los Angeles Times \n Bazat pe discutiile cu oameni a caror capacitate creatoare e larg recunoscuta, printre ei numarandu-se mai multi laureati ai Premiului Nobel, acest volum ofera o anatomie completa a creativitatii. - Publishers Weekly \n O lectura incantatoare si pe intelesul tuturor. - The Washington Post \n O carte care n-ar trebui sa lipseasca din bibliografia studentilor la psihologie, arte plastice, muzica sau care studiaza oricare alta disciplina ce implica aptitudinile creative. - Vilma Reynoso \n \n Traducere din limba engleza de Irina Dinescu.